വേട്ടയാടി പ്രതികാരം ചെയ്യും കാബൂള് വിമാനത്താവളത്തിലെ ചാവേറാക്രമണത്തില് പ്രതികരിച്ച് ജോ ബൈഡന് വാഷിംഗ്ടണ്: കാബൂളില് വ്യാഴാഴ്ച നടന്ന ആക്രമണത്തിന് പ്രതികാരം ചെയ്യുമെന്ന് അമേരിക്കന് പ്രസിഡന്റ് ജോ ബൈഡന്. അഫ്ഗാനിസ്ഥാന് ഭരണം താലിബാന് കൈയടക്കിയതിയോടെ നിരവധിപേരാണ് നാട്ടില് നിന്നും പലായനം ചെയുന്നത്. ഇത്തരത്തില് അഫ്ഗാനിസ്ഥാനില് നിന്നും രക്ഷപെടാന് കാബൂള് വിമാനത്താവളത്തില് കാത്തിരുന്ന ജനങ്ങള്ക്കിടയിലാണ് ചാവേര് ആക്രമണം ഉണ്ടായത്. ആക്രമണത്തിന്റെ ഉത്തരവാദികളെ വേട്ടയാടി കണ്ടെത്തി പ്രതികാരം ചെയ്യുമെന്ന് അമേരിക്കന് പ്രസിഡന്റ് പ്രതികരിച്ചു. അഫ്ഗാനിസ്ഥാനിലെ ഐഎസിന്റെ അനുബന്ധ സ്ഥാപനമായ ഖൊരാസാന് പ്രവിശ്യയിലെ ഇസ്ലാമിക് സ്റ്റേറ്റ്, ഐഎസ്കെപി ഐസിസ്കെ ആണ് ബോംബാക്രമണം നടത്തിയതെന്ന് വൈറ്റ് ഹൗസില് നിന്നുള്ള പ്രസംഗത്തില് ജോ ബൈഡന് സ്ഥിരീകരിച്ചു. ആക്രമണത്തില് അഫ്ഗാന് പൗരന്മാരും 13 യുഎസ് സൈനികരും ഉള്പ്പെടെ നിരവധിപേരാണ് കൊല്ലപ്പെട്ടത്. 2011 ലെ ഹെലികോപ്റ്റര് വെടിവെപ്പിന് ശേഷം ഏറ്റവും കൂടുതല് അമേരിക്കന് സൈനികര് കൊല്ലപ്പെടുന്ന ആക്രമണമാണ് കാബൂളില് നടന്നത്. ആക്രമണം നടത്തിയവര്ക്കും അമേരിക്കയുടെ നാശം ആഗ്രഹിക്കുന്നവരോടും തങ്ങള് ക്ഷമിക്കില്ലെന്ന് പറഞ്ഞ ബൈഡന് അക്രമികളെ വേട്ടയാടി പ്രതികാരം ചെയ്യുമെന്നും പറഞ്ഞു. വികാര നിഭരനായിയാണ് ജോ ബൈഡന് പ്രസംഗിച്ചത്. വിമാനത്താവളത്തില് ഇനിയും സ്ഫോടനങ്ങള് സംഭവിക്കാന് സാധ്യത ഏറെയാണെന്നാണ് പുറത്തു വരുന്ന റിപ്പോര്ട്ടുകള്.